Աւելի ուշ, ան երգեր գրած է ժամանակի յայտնի երգիչներու համար: 1946ին ծանօթացած է հանրայայտ երգչուհի Էտիթ Փիաֆի հետ, եւ անոնք միասին շրջագայած են՝ համերգներ տալով: Սկզբնական շրջանին, ան երգեց Փիեռ Ռոշի հետ: Համընդհանուր ճանաչման արժանացաւ 1959ին՝ Փարիզի «Օլեմփիա» համերգասրահին մէջ իր ունեցած ելոյթէն ետք: Երգած է աշխարհի գրեթէ բոլոր լաւագոյն համերգասրահներուն մէջ, համերգներ ունեցած է նաեւ Երեւանի մէջ: